[](http://www.opac.government.bg/) [](http://www.opac.government.bg/) [](http://www.opac.government.bg/)

КН- Осма процедура за неприсъствено приемане на решение 2017

|  |  |  |
| --- | --- | --- |
| **КРИТЕРИИ ЗА ПОДБОР НА ОПЕРАЦИИ**  **ПО ОПЕРАТИВНА ПРОГРАМА „ДОБРО УПРАВЛЕНИЕ“ 2014-2020** | | |
| **I.** | **ОБЩА ИНФОРМАЦИЯ** | |
| 1. | **Наименование на процедурата** | ГРАЖДАНСКИ КОНТРОЛ ВЪРХУ РЕФОРМАТА В СЪДЕБНАТА СИСТЕМА |
| 2. | **Приоритетна/и ос/и – № и наименование** | Приоритетна ос №3 „ Прозрачна и ефективна съдебна система“ |
| 3. | **Инвестиционен приоритет – наименование** | Инвестиции в институционален капацитет и в ефикасността на публичните администрации и публичните услуги на национално, регионално и местно равнище с цел осъществяването на реформи и постигането на по-добро регулиране и добро управление |
| 4. | **Специфична/и цел/и № и наименование** | Специфична цел № 1 „Увеличаване на прозрачността и ускоряване на правораздаването чрез реформа в структурата, процедурите и организацията на съдебната система“ |
| 5. | **Демаркация и допълняемост** | Процедурата надгражда резултатите в областта на съдебната система и неправителствения сектор, постигнати в рамките на Приоритетни оси 1 и 2 на Оперативна програма „Административен капацитет“ през програмен период 2007-2013 г.и допълва процедури „Стратегически проекти в изпълнение на Актуализирана стратегия за продължаване на реформата в съдебната система и стратегията за въвеждане на електронно управление и електронно правосъдие в сектор „Правосъдие” 2014-2020 г.“ и „Повишаване на компетентността на магистратите и съдебните служители чрез ефективно обучение в Националния институт на правосъдието“, насочена към съдебната система от ИГРП 2015 г.  Действия/мерки, предвидени да бъдат подкрепени по Пътна карти към Актуализираната стратегия за продължаване на реформата в съдебната система и Пътна карта към Стратегията за въвеждане на електронно управление и електронно правосъдие в сектор „Правосъдие“ 2014- 2020 г., и изпълнени от посочените в двете пътни карти отговорни институции не са допустими за финансиране по тази процедура. |
| 6. | **Срок за изпълнение на проектите** | 2017-2019 г. – за проекти, одобрени след подаване на съответните проектни предложения в рамките на първия срок за кандидатстване, определен в насоките за кандидатстване по процедурата  2019-2020 г. - за проекти, одобрени след подаване на съответните проектни предложения в рамките на втория срок за кандидатстване, определен в насоките за кандидатстване по процедурата  2021-2022 г. - за проекти, одобрени след подаване на съответните проектни предложения в рамките на третия срок за кандидатстване определен в насоките за кандидатстване по процедурата |
| 7. | **Териториален обхват** | Република България |
| 8. | **Начин на реализация** | Процедура чрез подбор съгласно чл. 25, ал. 1, т. 1 от Закона за управление на средствата от Европейските структурни и инвестиционни фондове (ЗУСЕСИФ)[[1]](#footnote-1) |
| 9. | **Бюджет до (в лева)** | Общ бюджет по процедурата - 5 000 000 лв., разпределени както следва:  1 000 000 лв. - за първия срок за кандидатстване  2 000 000 лв. - за втория срок за кандидатстване  2 000 000 лв. - за третия срок за кандидатстване |
| 10. | **Друго** | Всеки кандидат може да подаде само едно проектно предложение за всеки срок на кандидатстване по процедурата. В случай че кандидат е подал повече от едно проектно предложение, то до оценка ще бъде допуснато само първото по време на подаване проектно предложение.  По настоящата процедура партньорството е допустимо, а не задължително. Един партньор може да участва в повече от едно проектно предложение.  По процедурата няма да се финансират проекти, чиито дейности са стартирали и изпълнявани преди датата на сключване на договора за безвъзмездна финансова помощ. |
| **II.** | **СПЕЦИФИЧНИ КРИТЕРИИ ЗА ДОПУСТИМОСТ** | |
| 1. | **Цели на процедурата** | * Осъществяване на граждански контрола върху реформата в съдебната система чрез по-активното включване на НПО и професионалните организации в процеса на разработването, наблюдението и оценката на стратегиите за реформа * Отправяне на предложения за подобрения в съдебната система * Насърчаване и развитие на алтернативни методи за решаване на правни спорове |
| 2. | **Допустими кандидати** | * 1. Юридически лица с нестопанска цел за общественополезна дейност, вписани в Централния регистър на юридическите лица с нестопанска цел (ЦРЮЛНЦ) при Министерството на правосъдието (МП) съгласно изискванията чл. 45 от Закона за юридическите лица с нестопанска цел (ЗЮЛНЦ), които имат поне една приключена финансова година към датата на кандидатстване.   2. Професионални организации, регистрирани по Закона за юридическите лица с нестопанска цел или регистрирани по/създадени със специален закон, на лица, работещи в системата на съдебната власт (съдии, прокурори, следователи, съдии по вписванията, съдебни заседатели, съдебни служители, вещи лица и др.), на адвокати, нотариуси и други юристи, на медиатори и арбитри, както и на други лица, работещи в сектор „Правосъдие“, които имат поне една приключена финансова година към датата на кандидатстване. |
| 3. | **Допустими** **партньори** | 3.1.Органи на съдебната власт;  3.2.Министерството на правосъдието;  3.3.Юридически лица с нестопанска цел за общественополезна дейност, вписани в Централния регистър на юридическите лица с нестопанска цел (ЦРЮЛНЦ) при Министерството на правосъдието (МП) съгласно изискванията чл. 45 от Закона за юридическите лица с нестопанска цел (ЗЮЛНЦ), които имат поне една приключена финансова година към датата на кандидатстване.  3.4.Професионални организации, регистрирани по Закона за юридическите лица с нестопанска цел или регистрирани по/създадени със специален закон, на лица, работещи в системата на съдебната власт (съдии, прокурори, следователи, съдебни изпълнители, съдии по вписванията, съдебни заседатели, съдебни служители, вещи лица и преводачи и др.), на адвокати, нотариуси и други юристи, на медиатори и арбитри, както и на други лица, работещи в сектор „Правосъдие“, които имат поне една приключена финансова година към датата на кандидатстване;  3.5.Социално-икономически партньори (национално представителните организации на работодателите и на работниците и служителите);  3.6.Националния институт на правосъдието;  3.7.Националното бюро за правна помощ;  3.8.Национален институт за помирение и арбитраж. |
| 4. | **Изисквания към кандидатите и партньорите** | Кандидатът/Партньорът следва да разполага с административен, финансов и оперативен капацитет за изпълнение на проекта.  За кандидата/партньора следва да не са налице обстоятелства по чл. 25, ал. 2 от ЗУСЕСИФ, чл.7 от ПМС 162/2016[[2]](#footnote-2). |
| 5. | **Целеви групи** | * Министерството на правосъдието; * Органи на съдебната власт; * Юридически лица с нестопанска цел за общественополезна дейност, вписани в Централния регистър на юридическите лица с нестопанска цел (ЦРЮЛНЦ) при Министерството на правосъдието (МП) съгласно изискванията чл. 45 от Закона за юридическите лица с нестопанска цел (ЗЮЛНЦ); * Професионални организации, регистрирани по Закона за юридическите лица с нестопанска цел или по специален закон, на лица, работещи в системата на съдебната власт (съдии, прокурори, следователи, съдии по вписванията, съдебни заседатели, съдебни служители, вещи лица и др.), на адвокати, нотариуси и други юристи, на медиатори и арбитри, както и на други лица, работещи в сектор „Правосъдие“; * Социално-икономически партньори (национално представителните организации на работодателите и на работниците и служителите); * Граждани; * Бизнес; * Общественост. |
| 6. | **Допустими дейности** | * Извършване/разработване на анализи, проучвания, изследвания, методики, модели и оценки, свързани с дейността на съдебната система, чрез които се подпомага процеса на модернизация на системата и мониторинга на съдебната реформа; * Проучване и пренасяне на добри практики и иновативни решения; * Събиране на данни и разработване на бази данни, които да подпомагат процеса на модернизация на системата и мониторинга на съдебната реформа. * Провеждане на информационни кампании за популяризиране на системата за правна помощ сред гражданите; за алтернативните методи за решаване на правни спорове/ техники за медиация и арбитраж/ арбитраж и арбитражни процедури; медиация и помирителен процес; * Разработване на механизми и инструментариум за обратна връзка и оценка от страна на съдиите, прокурорите и следователите по въпросите на администрирането на съдебната власт; * Разработване на механизми и инструментариум за обратна връзка и оценка от страна на гражданите и бизнеса за взаимоотношенията им с органите на съдебната власт; * Провеждане на конференции, обществени обсъждания, кръгли маси, и др. със заинтересованите страни; * Провеждане на семинари и обучения за вещи лица, съдебни заседатели, адвокати, медиатори, арбитражни съдии; * Мониторинг и отправяне на препоръки по дела за корупционни престъпления, организирана престъпност и дела, засягащи лица, заемащи висши държавни длъжности (вкл. магистрати); * Формулиране на предложения за въвеждане и популяризиране на подходите на възстановително правосъдие; * Организиране и провеждане на обучения на служителите на бенефициента, участието на бенефициента в мрежи, включително НПО мрежи на европейско равнище. |
| 7. | **Допустими разходи** | **По тази процедура ще бъде приложена схема за финансиране с единна ставка в съответствие с член 14, параграф 2 от Регламент (ЕС) № 1304/2013[[3]](#footnote-3).**   * Преки разходи за персонал;   Преките разходи за персонал са разходи за възнаграждения за изпълнение на проекта, произтичащи от правоотношение между работодател/ орган по назначаването и служител, от правоотношение по специален закон или от договори за предоставяне на услуги, сключени с външни за бенефициента лица (външен персонал).  „Разходи за възнаграждения“ са разходите за възнаграждения/заплати по трудово/служебно правоотношение или правоотношение по специален закон или по сключен договор за услуга с външни за бенефициента лица, вкл. разходите за задължителни социални и здравни осигурителни вноски за сметка на осигурителя, свързани с изпълнението на проекта.  Разходите за възнагражденията по договорите за предоставяне на услуги следва да са изчислени на база часова ставка и да са за действително отработеното и отчетено време по съответните проекти. Часовата ставка следва да е формирана в съответствие с обичайната политика и практика установена за определяне на възнаграждения на бенефициента и/или партньора му и не трябва да надвишава размера на обичайните възнаграждения на служителите в организацията за сходни дейности. При избор на външен персонал, кандидатът следва да се съобрази с изискванията на чл. 50, ал. 2, т. 2 от ЗУСЕСИФ и да го определи по реда на ПМС 160 от 01 юли 2016 г.[[4]](#footnote-4)  Всички разходи за възнаграждения (за вътрешен и външен персонал) следва да са в съответствие с обичайната политика и практика установена за определяне на възнаграждения на бенефициента и/или партньора му и не трябва да надвишава размера на обичайните възнаграждения наслужителите в организацията за сходни дейности, като в Насоките за кандидатстване ще бъдат определени методите, които следва да бъдат приложени за определяне на размера на допустимите възнаграждения по тази процедура.  Важно!  За всички други допустими разходи се използва единна ставка в размер на до 40 % от допустимите преки разходи за персонал.  Други допустими разходи (до 40 % от допустимите преки разходи за персонал):   * Разходи, свързани с организиране и/или провеждане на обучения, публични обсъждания със заинтересованите страни, конференции, работни срещи, информационни кампании и др.; * Разходи за външни услуги, във връзка с изпълнението на основните дейности; * Разходи за командировки; * Разходи за материали; * Непреки разходи, вкл. разходи за организация и управление и за информация и комуникация   Непреки разходи са разходите, които са свързани с проекта, но не могат да бъдат пряко свързани с отделна дейност по проекта и не допринасят пряко за постигането на неговите цели и резултати, но са необходими за неговото цялостно администриране, управление, оценка и добро финансово изпълнение. (типични административни разходи като: разходи за организация и управление, разходи за телефон, електроенергия и др.).  По настоящата процедура ще се прилагат правилата за минимална помощ (правилото de minimis) по смисъла на Регламент (ЕО) 1407/2013 на Комисията от 18 декември 2013 г.[[5]](#footnote-5) |
| 8. | **Минимален размер на помощта (в лева) по отделните проекти** | **30 000** |
| 9. | **Максимален размер на помощта (в лева) по отделните проекти** | **100 000** |
| 10. | **Съфинансиране от страна на бенефициента** | Не се изисква по тази процедура. |
| 11. | **Процент на подкрепата по правилата на ЕФРР съгл. чл. 98 от Регламент (ЕС) № 1303/2013**  **(ако е приложимо)** | Не е приложимо |
| 12. | **Друго** | Обученията на служителите на бенефициентите и/или партньорите, участието на бенефициентите и/или партньорите в мрежи, включително НПО мрежи на европейско равнище са допустими за финансиране дейности по тази процедура, само ако те са допълващи и не са основна цел по проекта.  Проектните предложения следва да са в съответствие с хоризонталните политики, залегнали в чл.7 и чл.8 на Регламент (ЕС) № 1303/2013 на Европейския парламент и на Съвета. |
| **III.** | **ИНДИКАТОРИ ПО ОПДУ, ОТНОСИМИ КЪМ ПРОЦЕДУРАТА** | |
| 1. | **За изпълнение[[6]](#footnote-6)** | Брой проекти, изцяло или частично изпълнени от социални партньори или неправителствени организации |
| Подкрепени анализи, проучвания, изследвания, методики и оценки, свързани с дейността на съдебната система |
| Проекти за насърчаване и развитие на алтернативни методи за решаване на правни спорове |
| 2. | **За резултат** | Въведени нови и усъвършенстване на съществуващи инструменти за модернизация на съдебната власт |
| **IV.** | **ОБОСНОВКА НА НЕОБХОДИМОСТТА ОТ ПРОЦЕДУРАТА[[7]](#footnote-7)** | |
| Тази процедура допълва процедури „Стратегически проекти в изпълнение на Актуализирана стратегия за продължаване на реформата в съдебната система и стратегията за въвеждане на електронно управление и електронно правосъдие в сектор „Правосъдие” 2014-2020 г.“ и „Повишаване на компетентността на магистратите и съдебните служители чрез ефективно обучение в Националния институт на правосъдието“, от ИГРП 2015 г. Процедурата допълва и надгражда мерки, включени в одобрените пътни карти към Актуализираната стратегия за продължаване на реформата в съдебната система, и Стратегията за въвеждане на електронно управление и електронно правосъдие в сектор „Правосъдие“ 2014- 2020 г. Чрез нея ОПДУ ще финансира интервенции пряко насочени към: по-активно включване на неправителствените и професионални организации в процеса на разработването, наблюдението и оценката на стратегиите за реформи, отправяне на предложения за подобрения в съдебната система, насърчаване и развитие на алтернативни методи за решаване на правни спорове; повишаване на доверието към съдебната власт чрез обществено участие и прозрачност.  В рамките на Приоритетна ос 3 „Прозрачна и ефективна съдебна система“ са предвидени 5 млн. лева за неправителствени и професионални организации, работещи в областта на правосъдието, за тяхното активно включване в процеса на разработване, наблюдение и оценка на стратегиите за реформи и изготвяне на предложения за подобрения в съдебната система.  Социологическите допитвания неизменно показват, че българската общественост поставя проблемите на съдебната власт и необходимостта от нейното реформиране като водещ приоритет. Обикновено този факт се разглежда през призмата на недоверието. Същевременно той е ясна индикация за това, че гражданското общество осъзнава необходимостта от реформи. При адекватно информиране на общественото мнение и формиране на политически консенсус около ясна и дългосрочна програма за реформа, тя несъмнено може да разчита на обществена подкрепа. За да реализира този потенциал, ОПДУ ще подкрепи извършване на изследвания на общественото мнение и широко застъпване на дискусиите и формите на повишаване на отчетността и гражданското участие.  Процедурата ще подкрепя откритото участие на всички активни в сферата НПО и професионални организации при разработването, наблюдението и оценката на стратегиите за реформи и предложения за подобрения в съдебната система. Ще бъдат подпомагани проекти на НПО за извършване на независим анализ на провалилите се дела, като се анализират слабостите както в следствието, така и в прокуратурата, в това число защитата на свидетелите, икономическият и финансовият анализ, събирането на доказателства от полицията и сътрудничеството между съдебната и изпълнителната власт. Приоритетни ще бъдат проекти, които въз основа на такъв анализ предлагат пренасяне на добри практики и иновативни решения за премахване на недостатъците в структурата, управлението, персонала, обученията, сътрудничеството и професионалните практики. | | |

1. ### Закон за управление на средствата от Европейските структурни и инвестиционни фондове, обн., ДВ, бр. 101 от 22 декември 2015 г.

   [↑](#footnote-ref-1)
2. Постановление № 162 от 5 юли 2016 г. за определяне на детайлни правила за предоставяне на безвъзмездна финансова помощ по програмите, финансирани от европейските структурни и инвестиционни фондове за периода 2014 - 2020 г. [↑](#footnote-ref-2)
3. Регламент (ЕС) № 1304/2013 на Европейския парламент и на Съвета от 17 декември 2013 г. относно Европейския социален фонд и за отмяна на Регламент (ЕО) № 1081/2006 на Съвета [↑](#footnote-ref-3)
4. ### Постановление № 160 от 1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове

   [↑](#footnote-ref-4)
5. Относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013 г. [↑](#footnote-ref-5)
6. Мерната единица за всички посочени индикатори за изпълнение е брой. С оглед на постигане на целите и изпълнение на индикаторите, заложени в ОПДУ във всяко проектно предложение по тази процедура следва задължително да бъде включен индикатор „Брой проекти, изцяло или частично изпълнени от социални партньори или неправителствени организации“ и минимум един от двата индикатора „Подкрепени анализи, проучвания, изследвания, методики и оценки, свързани с дейността на съдебната система“ и „Проекти за насърчаване и развитие на алтернативни методи за решаване на правни спорове“. Кандидатите следва да заложат целеви стойности на задължителните индикатори за изпълнение, положителни числа, различни от „0“. [↑](#footnote-ref-6)
7. Обосновката задължително включва изисквания за съответствие на операцията със стратегическите документи, относими към програмата и пътните карти към тях. [↑](#footnote-ref-7)